stanford-oval/wikipedia huggingface dataset:
Arden International
Formula Renault 3.5-tilastot

| Kausi | Auto | Kuljettajat | Kilpailut | Voitot | Paalupaikat | Nopeimmat kierrokset | Pisteet | Sijoitus | Sijoitus |
| --- | --- | --- | --- | --- | --- | --- | --- | --- | --- |
| 2012 | Dallara-Zytek |  Alexander Rossi | 17 | 0 | 0 | 4 | 63 | 11. | 2. |
| 2012 | Dallara-Zytek |  Lewis Williamson | 5 | 0 | 0 | 0 | 0 | - | 2. |
| 2012 | Dallara-Zytek |  António Félix da Costa | 12 | 4 | 0 | 2 | 166 | 4. | 2. |
| 2013 | Dallara-Zytek |  António Félix da Costa | 17 | 3 | 1 | 2 | 172 | 3. | 4. |
| 2013 | Dallara-Zytek |  Pietro Fantin | 17 | 0 | 0 | 0 | 14 | 21. | 4. |
| 2014 | Dallara-Zytek |  Pierre Gasly | 17 | 0 | 1 | 3 | 192 | 2. | 3. |
| 2014 | Dallara-Zytek |  William Buller | 17 | 0 | 0 | 0 | 30 | 16. | 3. |
| 2015 | Dallara-Zytek |  Nicholas Latifi | 17 | 0 | 0 | 1 | 55 | 11. | 5. |
| 2015 | Dallara-Zytek |  Jegor Orudžev | 17 | 2 | 0 | 0 | 133 | 5. | 5. |
Aiheesta muualla

Kuvia tai muita tiedostoja aiheesta Arden International Wikimedia Commonsissa
Tallin kotisivut
Hakojärvi (Parkano, Jylhänkylä)

| Hakojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°13′23″N, 22°53′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  Hakoluoma 
Järvinumero:  35.563.1.019
Mittaustietoja
Pinnankorkeus:  153,2 m 
Rantaviiva:  2,066 km 
Pinta-ala:  0,15658 km² 
 fiHakojärvi 
Hakojärvi  on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hakojärvi on osa Vatajanjoen valuma-aluetta.
Maantietoa

Järven pituus on 850 metriä, leveys 250 metriä ja sen pinta-ala on 16 hehtaaria. Se sijaitsee Sompanevan turvetuotantoalueen ja Iso Venesjärven ja Vähä Venesjärven välisellä alueella. Järvi jää soiden täplittämällä alueella Kettusaaren ja Kotkasaaren väliin. Järven länsipuolen suo on tiheästi ojitettu, mutta luoteenpuoleinen suota ei ole juurikaan ojitettu. Järveen on kaivetty yli kymmenen suo-ojaa. Järven oma laskuoja Hakoluoma lähtee järven kaakkoispäästä ja se yhtyy kahden kilometrin jälkeen Venesjokeen, joka laskee Iso Venesjärven pohjoispäähän. Rantaviivan pituus on 2,1 kilometriä. Järven itärannat eivät ole kovin soistuneita. Pääosin itärannoilla, mutta myös Kettusaaressa, sijaitsee vapaa-ajan asuntoja. Niille johtaa tiet metsäautetieltä, joka haarautuu yhdystieltä 13344.
Heinrich Tenhumberg

Heinrich Tenhumberg
Heinrich Tenhumberg (4. kesäkuuta 1915 – 16. syyskuuta 1979) oli saksalainen roomalaiskatolinen piispa. Hänet vihittiin papiksi Münsterin hiippakuntaan 23. syyskuuta 1939 ja nimitettiin sen vihkipiispaksi sekä Thuburnican titulaaripiispaksi 28. toukokuuta 1958. Piispaksi vihkiminen seurasi 20. heinäkuuta. Pääkonsekraattorina toimi Michael Keller, jota avustivat Heinrich Baaken ja Franz Hengsbach.
Tenhumberg sai 7. heinäkuuta 1969 nimityksen Münsterin piispaksi, joksi hänet asetettiin 14. syyskuuta. Hän osallistui Vatikaanin toiseen kirkolliskokoukseen ja toimi piispana kuolemaansa saakka.
Haworth-projektio

Stereokemiassa Haworth-projektio on tapa esittää rengasrakenteisten monosakkaridien eli yksittäisten sokerimolekyylien tietynlainen konfiguraatioksi kutsuttu kolmiulotteinen rakenne rakennekaavana. Projektio on yleinen sakkaridien esitystapa.
Projektio on ongelmallinen tilanteissa, joissa molekyylin kemialliset ryhmät ovat sisäisesti liittyneet toisiinsa (esimerkiksi epoksidit), tai silloin kun molekyyliä tulisi kääntää esitystasossa mielekkään kuvan aikaansaamiseksi. Käännettäessä kuvaa, sen kemiallinen merkitys muuttuu (alapuolella olevat ryhmät siirtyvät yläpuolelle ja päinvastoin). Tällöin on parempi käyttää paksuja ja katkoviivoitettuja viivoja sisältäviä stereokemiallisia projektioita.
Soveltaminen

Alla on esimerkki α-D-glukoosin Haworth-projektiosta (numeroiduin hiiliatomein) verrattuna joihinkin muihin esitystapoihin.
| 0 | 1 | 2 | 3 |
| --- | --- | --- | --- |

| Fischerin projektio | Haworth-projektio | Stereokemiallinen projektio | 3D-rakenne |
Alla on esimerkki α-D-fruktoosin Haworth-projektiosta (numeroiduin hiiliatomein) verrattuna joihinkin muihin esitystapoihin.
| --- | --- |

Haworth-projektio: 3D-rakenne
Rengasmainen rakenne siis esitetään hieman litistyneenä viisi- tai kuusikulmiona jos renkaassa on vastaavasti 4 tai 5 hiiliatomia. Hiilirunko piirretään viivoin, mutta päihin merkitään hiili- ja vetyatomit näkyviin. Taustalle jää aluksi avoketjuisen sokerin karbonyyli- (=O) ja hydroksidiryhmän (-OH) rangasrakenteen muodostumisessa muodostunut esterisidos (-O-). Rengas on piirretty siten, että vasemmalle puolelle kuvaa jää suuremman numeroinnin hiilet ja oikealle pienemmän. Edustalle jäävä rengasrakenne vahvennetaan/tummennetaan. Esterisidos piirretään oikeaan yläkulmaan kuten kuvissa.
Hydroksyyli-, vety- ja muut ryhmät piirretään pystysuoraan viisi/kuusikulmion rungon hiilistä. Jos ryhmät ovat rakenteen alapuolella, piirretään ne alaspäin. Jos ne ovat ylöspäin, ne piirretään ylöspäin.
Esitystapaa käytetään myös disakkaridien ja polysakkaridien esittämiseen kuten alla.
| 0 | 1 | 2 |
| --- | --- | --- |

| Maltoosi, diosakkaridi | Trehaloosi, disakkaridi | Kitiini, polysakkaridi |
Fischer-projektio Haworth-projektioksi

D-glukoosin Fischer-projektio voidaan muuntaa β-D-glukoosiksi Haworth-projektiossa kuten alla. Anomeerisen hiilen (hiili 1) hydroksyyliryhmä tulee renkaan alapuolelle, jos halutaan piirtää α-D-glukoosi Haworth-projektiona.
Historia

Haworth-projektio on nimetty Walter Haworthin mukaan. Hän keksi projektion hieman ennen 1930-lukua helpottamaan sakkaridien esitystä sillä tätä ennen käytetty Fischerin projektio oli monille kemiaa opiskeleville vaikeatulkintainen. Alkuperäisissä Haworth-projektioissa ei käytetty leveneviä ja paksunnettuja viivoja (kuva). Nykyisen kaltaisia leveneviä ja paksunnettuja viivoja alettiin käyttää ainakin jo vuonna 1930 joissain rengasrakennekaavoissa.

Alkuperäistyyppinen Haworth-projektio (α-D-glukoosi).
Avoketjuinen Fischer-projektio voidaan esittää rengasmaisena. Kuvassa D-glukoosi - anomeeristä α/β-hiiltä ei voida esittää Fischer-projektiossa.
Hansabank

Hansabankin konttori Liettuan Vilnassa.
Hansabank oli pankki, joka toimi Virossa, Latviassa, Liettuassa ja Venäjällä. Nykyisin pankki on osa ruotsalaista Swedbankia.
Hansabank aloitti toimintansa Tartossa nimellä Tartu Kommertspank 1. heinäkuuta 1991. Virallisesti Hansabank aloitti itsenäiset toimintansa pankkina 10. tammikuuta 1992. Hansabank listautui Helsingin pörssin I-listalle vuonna 1995. Samana vuonna liiketoiminta laajentui Latviaan ja seuraavana vuonna Liettuaan. Hansabank yhdistyi huhtikuussa 1998 Eesti Hoiupankin kanssa, mistä lähtien pankin virallinen nimi oli AS Hansabank. Syyskuussa 2004 Hansabank tiedotti ostavansa moskovalaisen OAO Kvest -pankin ja kauppa saatiin päätökseen keväällä 2005.
Ruotsalainen FöreningsSparbanken (nyk. Swedbank) hankki 50 prosentin omistusosuuden Hansabankista vuonna 1998. Swedbank teki vähemmistöomistajille ostotarjouksen kaikista pankin osakkeista vuonna 2005, minkä jälkeen Hansabankista tuli kokonaan osa Swedbank-konsernia. Pankki jatkoi toimimista Hansabank-nimellä aina syksyyn 2008 saakka, jolloin Swedbank-nimi otettiin käyttöön kaikissa Baltian maissa.
Virossa Hansabank tunnettiin nimellä Hansapank, Latviassa nimellä Hansabanka, Liettuassa nimellä Hansabankas ja kansainvälisesti nimellä Hansabank.
Aiheesta muualla

Kuvia tai muita tiedostoja aiheesta Hansabank Wikimedia Commonsissa
Heinrich Vollmer

Heinrich Vollmer (26. heinäkuuta 1885 Altdorf, Esslingen – 1. heinäkuuta 1961 Tübingen) oli saksalainen asesuunnittelija ja liikemies. Uransa aikana hän muun muassa työskenteli Erma Werken pääsuunnittelijana Erfurtissa ja perusti Vollmer Werke -nimisen konepajan Biberach an der Rißiin.
Parhaiten Vollmer tunnetaan vuonna suunnittelemansa MP-40-konepistoolin kehittäjänä. Hän kehitti aseen Bertold Geipelin suunnitteleman MP36-prototyypin pohjalta. Wehrmacht otti MP-40:n käyttöön vuonna 1940, ja toisen maailmansodan loppuun mennessä asetta valmistettiin yhteensä 1,2 miljoonaa kappaletta.
MP-40:n lisäksi Vollmer suunnitteli muun muassa Erma Maschinenpistole 1935 -konepistoolin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Heinrich Vollmer
Be'er Ya'akov

| Be'er Ya'akov (בְּאֵר יַעֲקֹב‬) |
| --- | --- |

 Be'er Ya'akov
 Koordinaatit: 31°56′33″N, 34°50′1″E 
Valtio:  Israel
Hallintoalue:  Keski-Israel
Perustettu:  1907
Väkiluku (2018):  26 122
 
 www.b-y.org.il 
Infobox OKVirheellinen NIMI-arvo: 
Be'er Ya'akov (hepr. ‏באר יעקב‎) on kaupunki Israelin Keski-Israelin hallintoalueella. Kaupungin perustivat vuoristojuutalaiset siirtolaiset Venäjän Dagestanista vuonna 1907. Vuoden 2018 lopussa kaupungin asukasluku oli 26 122.
Historia

Be'er Ya'akov perustettiin vuonna 1907. Sen ensimmäiset 56 juutalaista siirtolaista tulivat Dagestanista Venäjältä ja suurin osa heistä oli niin sanottuja vuoristojuutalaisia. Kaupunki sai nimensä joukkoa johtaneen rabbi Ya'akov Yizhakin mukaan ja nimi tarkoittaa Ya'akovin kaivoa. Vuonna 1925 alueelle muutti myös 20 juutalaista perhettä Turkista. Alueen talous perustui aluksi mantelipuutarhoille ja asukasluku pysyi pitkään suhteellisen pienenä. Vuonna 1948 Be'er Ya'akovin asukasluku oli vain noin 400 henkilöä. Paikka kasvoi kuitenkin huomattavasti Israelin itsenäisyyssodan jälkeen vuonna 1948. Be'er Ya'akoviin rakennettiin uusia asuntoja ja siihen liitettiin hallinnollisesti kaksi läheistä moshavia. Oma kuntansa Be'er Ya'akovista tuli vuonna 1949. Mantelien lisäksi paikalla alettiin viljellä esimerkiksi sitrushedelmiä ja pitää maitokarjaa.
Talous

Perinteisen maatalouden lisäksi Be'er Ya'akovissa on nykyisin teollisuutta. Kaupungissa sijaitsee esimerkiksi suuri laatikkotehdas, sekä Israel Aerospace Industries -yhtiön (IAI) osasto. Teollisuuden lisäksi kaupungin alueella on kolme suurta sairaalaa ja oppilaitoksia, joissa käy oppilaita myös Be'er Ya'akovia ympäröiviltä alueilta.
Väestö

Be'er Ya'akovin asukasluku vuoden 2018 lopussa oli 26 122.
Aiheesta muualla

Kuvia tai muita tiedostoja aiheesta Be'er Ya'akov Wikimedia Commonsissa
Aukio Be'er Ya'akovissa.
Harpers Ferry -luokka

| Harpers Ferry -luokka |
| --- | --- |


Tekniset tiedot
Uppouma:  15 939 t
Pituus:  185,80 m
Leveys:  26 m
Syväys:  5,94 m
Koneteho:  33 000 shp
Nopeus:  24,5 solmua
Miehistöä:  22 upseeria ja 391 miehistönjäsentä
Aseistus
Ilmatorjunta:  2 × 25 mm Mk 38 MGS 2 × 20 mm Phalanx CIWS 2 × RIM-116 Rolling Airframe Missile 6 × .50" Browning M2HB
Harpers Ferry -luokka on Yhdysvaltain laivaston neljän 1990-luvulla valmistetun maihinnousualuksen (engl. Dock-landing ship, LSD) muodostama alusluokka.
Ne ovat paranneltuja versioita edeltäneestä Whidbey Island -luokasta. Ulkoisesti alukset eroavat lähinnä aseiden sijoittelussa, kun Harpers Ferry -luokan alusten Phalanx CIWS -järjestelmät on asennettu edemmäs ja RAM-ohjukset komentosillan päälle. Whidbey Island -luokan aluksilla järjestelmät ovat päinvastoin.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Harpers Ferry | Avondale Shipyards, New Orleans | 15. huhtikuuta 1991 | 16. tammikuuta 1993 | 7. tammikuuta 1995 |  |
| USS Carter Hall | Avondale | 11. marraskuuta 1991 | 2. lokakuuta 1993 | 30. syyskuuta 1995 |  |
| USS Oak Hill | Avondale | 21. syyskuuta 1992 | 11. kesäkuuta 1994 | 8. kesäkuuta 1996 |  |
| USS Pearl Harbor | Avondale | 27. tammikuuta 1995 | 24. helmikuuta 1996 | 30. toukokuuta 1998 |  |
Hartolan helluntaiseurakunta

| Hartolan helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1926
Puheenjohtaja:  Maarit Kalliorinne
Pääkirkko:  Metsolantie 9 19600 Hartola
Aiheesta muualla
Sivusto
Infobox OKNimi-testi OK: 
Hartolan helluntaiseurakunta on vuonna 1926 perustettu hartolalainen helluntaiseurakunta. Seurakunnan puheenjohtaja on Maarit Kalliorinne. Seurakunnan toimitilat sijaitsevat Hartolan keskustassa Metsolantiellä.
Helluntailähetys tuli Hartolaan 1900-luvun alkupuolella ja ensimmäiset kokoukset pidettiin Vuorenkylässä Aatu Ahveniasen toimesta. Kastettujen joukko päätti perustaa seurakunnan elokuussa 1926. Seurakunta sai tuolloin nimekseen Vuorenkylän seurakunta, joka myöhemmin vaihtui nykyiseen muotoon. Työ laajeni myöhemmin Hartolan muihin kyliin. Ensimmäinen kokopäiväinen saarnaaja oli Pentti Walden, joka aloitti työn marraskuussa 1964. 1970-luvun lopulla seurakunta sai tontin rukoushuoneelle luterilaiselta seurakunnalta. Uusi rukoushuone vihittiin käyttöön 3. kesäkuuta 1984.
Harpiinae

| Harpiinae |
| --- | --- |
 Harpyija (Harpia harpyja)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Harpiinae  Lesson, 1828
Suvut
 Filippiinienkotkat Pithecophaga  Harpyijat Harpia  Papuanharpyijat Harpyopsis  Pikkuharpyijat Morphnus 
Katso myös
   Harpiinae Wikispeciesissä  
Infobox OKNimi-testi OK: 
Harpiinae on päiväpetolintuihin kuuluva haukkojen alaheimo. Siihen luetaan neljä sukua, joista kuhunkin kuuluu vain yksi laji.
Suvut

Filippiinienkotkat Pithecophaga
Harpyijat Harpia
Papuanharpyijat Harpyopsis
Pikkuharpyijat Morphnus
Henry Ljungmann

| Mitalit> Maa:   Norja.Miesten mäkihyppy.MM-kilpailut  | Mitalit> Maa:   Norja.Miesten mäkihyppy.MM-kilpailut  | Mitalit> Maa:   Norja.Miesten mäkihyppy.MM-kilpailut  | Maa:   Norja> Miesten mäkihyppy. |
| --- | --- | --- | --- |
|  Hopeaa | Janské Lázně 1925 | mäkihyppy |  |
Henry Ljungmann (s. 3. joulukuuta 1897 Kristiania, Ruotsi-Norja) oli norjalainen mäkihyppääjä ja soutaja, joka kilpaili 1920-luvulla. Hän voitti hopeaa mäkihypyssä maailmanmestaruuskilpailuissa 1925 Janské Lázněssa Tšekkoslovakiassa.
Harper’s Bazaar

| Harper's Bazaar |
| --- | --- |


Entiset nimet:  Harper's Bazar
Lehtityyppi:  aikakauslehti
Kustantaja:  Hearst
ISSN:  ISSN 0017-7873 ja 2692-3815
Perustettu:  1867
Kotimaa:  Yhdysvallat
Ilmestymistiheys:  Kerran kuukaudessa
Kieli:  englanti
Aiheesta muualla
OCLC
Kotisivu
Harper's Bazaar (alun perin Harper's Bazar) on vuonna 1867 perustettu yhdysvaltalainen kerran kuukaudessa ilmestyvä naisten muotilehti. Sen ensimmäinen numero julkaistiin 2. marraskuuta 1867. Lehteä julkaisi alun perin Harper & Brothers -kustantamo. Lehden nykyinen kustantaja on Hearst Communications.
Historia

Lehden perustivat Harperin veljekset, Harper & Brothers -kustantamon omistajat. Harperin veljekset olivat jo tuolloin huomattavia kustantajia, ja he julkaisivat kirjojen lisäksi kahta kuvitettua aikakauslehteä Harper's New Monthlya ja Harper's Weeklyä.
Veljessarjan nuorin, Fletcher Harper, sai idean uuden lehden perustamisesta selailtuaan Berliinissä julkaistua Der Bazar -lehteä, jossa oli tyypillisten aikakauslehdissä julkaistujen artikkelien lisäksi piirroksia Pariisin, Wienin ja Lontoon viimeisimmästä muodista.
Fletcher Harper sai selville, että Der Bazar myi sisältönsä ja kuvitustensa oikeuksia muille lehdille, ja päätti, että järjestely voisi toimia myös Yhdysvalloissa, jossa oltiin erittäin kiinnostuneita kaikesta eurooppalaisesta. Fletcher ajatteli, että Harper & Brothersin kannattaisi julkaista varakkaille naisille suunnattua lehteä, joka opastaisi, miten nykyaikana voi elää muodikasta ja hyvää elämää. Hän onnistui myös vakuuttamaan veljensä lehden perustamisesta.
Lehden nimeksi tuli Harper's Bazaar. Fletcher Harper palkkasi uuden lehden päätoimittajaksi Mary Louise Boothin, 36-vuotiaan kirjailijan, toimittajan ja kääntäjän, joka osasi ranskaa, saksaa ja latinaa sekä oli ollut yksi New York Timesin ensimmäisistä naistoimittajista. Booth oli myös orjuuden lakkauttamisen kannattaja ja aktiivinen naisten oikeuksien ajaja. Alusta lähtien lehdessä käsiteltiin muutakin kuin vain muotia. Harper's Bazaar julkaisi teräviä kaunokirjallisia ja runollisia teoksia sekä pohdintoja perheestä, työstä ja sosiaalisista asioista. Charles Dickensin, George Eliotin, Henry Jamesin ja myöhemmin Thomas Hardyn kaltaiset kirjailijat kirjoittivat Harper's Bazariin. 
Bazarin Pariisin-kirjeenvaihtajana toimi Emmeline Raymond. Kirjailija James Payn puolestaan kertoi "English Gossip" -palstallaan elämästä Isossa-Britanniassa. Lehdellä oli myös useita vakiokolumnisteja. Harper's Bazaar pyrki pysymään erossa päivänpolitiikasta, mutta oli kuitenkin ensimmäisiä valtalehtiä, joka tuki avoimesti naisten äänioikeuspyrkimyksiä. Lehti myös julkaisi säännöllisesti artikkeleita naisten työ- ja koulutusmahdollisuuksien tärkeydestä.
Harper’s Bazaar ilmestyi alun perin viikoittain, mutta mutta alkoi vuodesta 1901 ilmestyä kerran kuukaudessa. Vuonna 1913 Hearst osti lehden Harperien kustannusyhtiöltä. Hearst on edelleen Harper's Bazaarin julkaisija.
Henry Lindelöf

Henry Mikael Lindelöf (s. 6. tammikuuta 1953 Porvoo) toimi Loviisan kaupunginjohtajana 1990–2002 ja Kotkan kaupunginjohtajana vuosina 2002–2018. Hän on valmistunut Tampereen yliopistosta hallintotieteiden maisteriksi vuonna 1976. Lindelöf on puoluekannaltaan sosiaalidemokraatti.
Lindelöf toimi Hangon kaupungin henkilöstösihteerinä 1977–1978, Porvoon apulaiskaupunginsihteerinä 1978–1980, kunnallisen työmarkkinalaitoksen yleissihteerinä 1980–1990 ja Loviisan kaupunginjohtajana 1990–2002. Hän oli vuonna 2007 ehdolla myös Lahden kaupunginjohtajaksi, mutta hävisi ratkaisevassa äänestyksessä kokoomuslaiselle Jyrki Myllyvirralle äänin 34–25. Lindelöfin valintaa tuki Lahden kaupunginvaltuuston sosiaalidemokraattinen ryhmä.
Lindelöfiä arvosteltiin kotkalaisten keskuudessa kaupungin varojen tuhlailusta.
Lindelöfillä on vaimo, aikuinen tytär ja aikuinen poika. Lindelöf on kapteeniluutnantti.
Herakleides Koslainen

| Herakleides> Ἡρακλείδης.Henkilötiedot |
| --- | --- |
Syntynyt: Kos
Ammatti:  lääkäri
Vanhemmat:  Hippokrates I ja ?
Puoliso:  Fainarete (tai Praksithea)
Lapset:  Sosandros ja Hippokrates II
Muut tiedot
Aktiivisena:  400-luku eaa.
Herakleides (m.kreik. Ἡρακλείδης, Hērakleidēs; lat. Heraclides, Heracleides; 400-luku eaa.) oli antiikin kreikkalainen lääkäri, joka oli kotoisin Kosilta. Hän oli tunnetuimman Hippokrateen eli Hippokrates II:n isä.
Herakleides kuului asklepiadien sukuun. Hän oli Hippokrates I:n poika ja Johannes Tzetzeen mukaan 16:tta sukupolvea Asklepioksesta laskettuna. Hänen vaimonsa oli Fainarete tai erään toisen lähteen mukaan Praksithea, Fainareten tytär. Heillä oli lapset Sosandros ja Hippokrates II.
Hierontaöljy

Hierontaöljy on öljyä, jota käytetään hierottaessa vähentämään hierottavan ihon ja hierovan pinnan välistä kitkaa.
Usein hierontaöljy koostuu soija- tai seesaminsiemenöljystä, joihin on lisätty erilaisia  eteerisiä öljyjä parantamaan lopputuotteen tuoksua ja muita ominaisuuksia.
Harattalanjärvi

| Harattalanjärvi |
| --- | --- |
Valtiot:  Suomi
Paikkakunta:  Luumäki
Koordinaatit:  60°51′00″N, 27°54′15″E
Järvinumero:  08.005.1.009
Mittaustietoja
Pinnankorkeus:  49,4 m 
Rantaviiva:  10,94 km 
Pinta-ala:  0,73 km² 
Tilavuus:  0,00395 km³
Keskisyvyys:  5,4 m 
Suurin syvyys:  17,7 m 
 fiHarattalanjärvi 
Harattalanjärvi on monihaarainen järvi Luumäen ja Lappeenrannan rajalla Etelä-Karjalassa. Sen pinta-ala on 73 hehtaaria. Etäisyys Lappeenrannan keskustasta on 26 kilometriä lounaaseen.
Maantiede

Harattalanjärvi muodostuu lahdista ja salmista, sen mutkittelevan rantaviivan pituus on 10 938 metriä. Suurin ulottuvuus etelästä pohjoiseen on 2,8 kilometriä. Harattalanjärven pohjoisosassa sijaitsee kaksi saarta, joista Suurisaari on pinta-alaltaan lähes viisi hehtaaria. Toinen saari on nimetön. Suurisaaren länsipuolella sijaitsee 14 hehtaaria laaja alue, jonka syvyys on vähintään 10 metriä. Järven keskiosan Isosalmen suurin syvyys on kahdeksan metriä, eteläisimmät osat ovat matalia.
Harattalanjärven rannat ovat metsä- ja suomaata, pohjoisella rannalla on pientaloja. Järvi kapenee etelässä Harattalanjoeksi, joka laskee Matalajärveen (48,7 metriä mpy).
Harattalanjärven vesitilavuus on 3 951 000 kuutiometriä.
Harattalanjärvi (08.005.1.009) kuuluu Läntisen Vilajoen valuma-alueeseen (08.005), joka on kolmannen jakovaiheen vesistö Vilajoen vesistössä (08). Läntisen Vilajoen valuma-alueeseen kuuluu 19 vähintään hehtaarin laajuista vakavettä, joista Harattalanjärvi on suurin.
Heinrich Wilhelm Matthäus Olbers

Heinrich Wilhelm Matthäus Olbers
Heinrich Wilhelm Matthäus Olbers (11. lokakuuta 1758 Arbergen (nyk. osa Bremeniä) – 2. maaliskuuta 1840 Bremen) oli saksalainen tähtitieteilijä. Hänet muistetaan muun muassa kahdesta hänen löytämästään merkittävästä asteroidista: hän havaitsi ensimmäisenä sekä 2 Pallasin 28. maaliskuuta 1802, että 4 Vestan 29. maaliskuuta 1807.
Olbers havaitsi niin ikään periodisen komeetta 13P/Olbersin 6. maaliskuuta 1815. Hän kuvasi vuonna 1823 Olbersin paradoksin, joka esiteltiin ensimmäistä kertaa vuonna 1826 julkaistussa tutkimuksessa. Hän oli koulutukseltaan lääkäri.
Olbers eli 81-vuotiaaksi. Hänen mukaansa on nimetty asteroidi 1002 Olbersia (1923) ja yksi Kuun kraattereista.
Olbersin muistomerkki Bremenissä.
Aiheesta muualla

Kuvia tai muita tiedostoja aiheesta Heinrich Wilhelm Matthäus Olbers Wikimedia Commonsissa
Haravakone

Hevosharava
Haravakone on heinän peltoviljelyssä käytetty maatalouskone, jolla heinä kootaan karheiksi ennen seipäälle laittoa. Aiemmin haravakoneet olivat hevosvetoisia. Myöhemmin, traktorien tultua yleiseen käyttöön, ne olivat traktorivetoisia.
Siirryttäessä heinän seiväskuivatuksesta heinän paalaukseen haravakoneiden mallit muuttuivat, ja vaihtoehtoisesti puhutaan nykyään myös karhottimista. Mallista riippuen heinän karhottamiseen ja pöyhintään saatetaan nykyään käyttää joko samaa tai eri konetta.
Aiheesta muualla

Wikimedia Commonsissa on kuvia tai muita tiedostoja aiheesta .
Haravakone Helsingin yliopiston kansatieteen oppiaineen Historiallinen maatalous -sivuilla
Nykyaikainen karhotin mainostekstissä[vanhentunut linkki]
Hieron

Hieron (m.kreik. Ἱέρων, Hierōn tai ἱερόν, hieron) voi viitata seuraaviin:
hieron eli temenos, jollekin jumalalle tai heerokselle pyhitetty ja erotettu maa-alue, kuten pyhäkköalue
Hieron, antiikin aikainen ja keskiaikainen linnoituspaikka ja kylä Bosporinsalmen rannalla
Zeus Urioksen pyhäkkö, usein vain Hieron, antiikin aikainen pyhäkkö Bosporinsalmen rannalla
Hieron I (478–467 eaa.), Syrakusan tyranni
Hieron II (270–215 eaa.), Syrakusan tyranni
Hieron (400-luku eaa.), ateenalainen savenvalaja
Hieron, Ksenofonin kirjoittama dialogi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hieron”, voi hakea sivunnimihaulla, laajalla sivunnimihaulla tai tekstihaulla.
BeFour

BeFour Hampurissa 2007
beFour oli saksalainen, Kölnistä kotoisin oleva popyhtye. Yhtyeen ensimmäinen albumi All 4 One myi platinaa Saksassa, toinen albumi Hand In Hand (The Winter Album) kultaa ja kolmas albumi We Stand United kultaa.
Yhtyeen jäsenet ja taustat

Manou
(s. 18. helmikuuta 1984 Wil, Aargau, Sveitsi) esiintyi ensimmäisen kerran ollessaan vasta 18-vuotias. Hän opetteli tanssimaan, soittamaan sekä laulamaan New Yorkissa.
Alina B.
(s. 2. marraskuuta 1984 Geilenkirchen) otti piano- sekä näyttelijätunteja jo 6-vuotiaana.
Dan M.
(s. 17. joulukuuta 1987 Berliini) on saksalainen näyttelijä. Ennen beFouriin liittymistä hän oli kilpailuhenkinen yleisurheilija.
Angel
(s. 21. helmikuuta 1982 Velbert) on saksalainen tanssija sekä koulutettu pankkiiri.
Julkaisut > Albumit

All 4 One (2007)
Hand In Hand (The Winter Album) (2007)
We Stand United (2008)
Friends 4 Ever (2009)
Julkaisut > Singlet

Magic Melody (2007)
How Do You Do? / All 4 One (2007)
Little, Little Love (2007)
Hand in Hand (2007)
Live Your Dream (2008)
No Limit (2009)
Ding-A-Dong (2009)
Aiheesta muualla

Kuvia tai muita tiedostoja aiheesta BeFour Wikimedia Commonsissa
beFourin kotisivut (saksaksi)